युवा कांग्रेस की सदस्यता फॉर्म जमा नहीं होने पर तिलक पुस्तकालय में हंगामा
पॉलिटिकल रिपोर्टर | जमशेदपुर
युवाकांग्रेस को लेकर प्रदेश समेत जिले में चुनावी सरगर्मी तेज हो गई है। शुक्रवार को चुनाव को लेकर चलाए जा रहे सदस्यता अभियान के दौरान कुछ दावेदारों के फॉर्म जमा नहीं होने पर बिष्टुपुर स्थित तिलक पुस्तकालय में हंगामा हो गया। पूर्व उपाध्यक्ष चिन्ना राव के समर्थक वसी हैदर, जो कि पश्चिमी विस से अध्यक्ष के दावेदार हैं, उन्हें आने में दो मिनट देरी हो गई।
जिस कारण हरियाणा से पहुंचे जिला चुनाव पदाधिकारी डॉ रविंद्रनाथ रवि ने उनके फॉर्म जमा नहीं लिए। इस पर वसी हैदर उनके समर्थकों ने पक्षपात का आरोप लगाया। कार्यालय के बाहर सदस्यता फॉर्म फेंक दिए। पूर्वी से जसप्रीत सिंह मोनू उनके समर्थकों के फॉर्म भी जमा नहीं हो सका। दूसरी ओर, जिला अध्यक्ष के प्रबल दावेदार राकेश साहू के भी पश्चिमी विस के प्रत्याशी सोना राम 310 फॉर्म जमा नहीं लिए गए। राकेश साहू ने पार्टी के सिद्धांतों का हवाला देते हुए किसी भी तरह का विरोध नहीं किया। बहरहाल, 25 जनवरी से तीन मार्च तक चले सदस्यता अभियान में जिले में 5,583 सक्रिय बने हैं। पर्यवेक्षक फॉर्म दिल्ली लेकर जाएंगे।
युवा कांग्रेस के प्रदेश अध्यक्ष पद को लेकर पूर्व मंत्री राजेंद्र सिंह के पुत्र कुमार गौरव से लेकर रांची के ही कुमार राजा, धनबाद से अभिजीत राज, सन्नी सिन्हा समेत कई दावेदार हैं। महासचिव पद पर बागबेड़ा की नलिनी सिन्हा ने दावेदारी की है। इसके अलावा अजय साह, राज्यसभा सांसद प्रदीप कुमार बलमुचू की बेटी सिंड्रेला बलमुचू भी प्रबल दावेदार के रूप में है।
इन्होंने भी की है दावेदारी
जिलाअध्यक्ष : राकेश साहू, संजीव रंजन, सनातन भगत, हरिराम टुडू, आशीष मुखी, सौरभ झा, पूर्वविस अध्यक्ष : परवीनमुखी, नंद लाल प्रसाद, रोहित सिंह, बिजेंद्र साहू, दिनेश मुखी, कमलेश साहू, पश्चिमीविस: अभिषेककुमार, सुनील प्रसाद जुगसलाईविस: मो.कमरुद्दीन, इम्तियाज खान, मुखिया प्रतिमा मुंडा
hin_Deva kas_Deva hin_Deva hin_Deva bho_Deva hin_Deva mai_Deva